CELEX: 32005R0214
Language: da
Date: 2005-02-09
Title: Kommissionens forordning (EF) nr. 214/2005 af 9. februar 2005 om ændring af bilag III til Europa-Parlamentets og Rådets forordning (EF) nr. 999/2001 for så vidt angår overvågning af transmissible spongiforme encephalopatier hos geder (EØS-relevant tekst).

10.2.2005   
            
            
               DA
            
            
               Den Europæiske Unions Tidende
            
            
               L 37/9
            
         
      KOMMISSIONENS FORORDNING (EF) Nr. 214/2005
   af 9. februar 2005
   om ændring af bilag III til Europa-Parlamentets og Rådets forordning (EF) nr. 999/2001 for så vidt angår overvågning af transmissible spongiforme encephalopatier hos geder
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (1), særlig artikel 23, stk. 1, og
   ud fra følgende betragtninger:
   
               (1)
            
            
               Forordning (EF) nr. 999/2001 indeholder bestemmelser om overvågning af transmissible spongiforme encephalopatier (TSE) hos geder.
            
         
               (2)
            
            
               Et ekspertpanel vedrørende TSE hos mindre drøvtyggere, hvis formandskab varetages af EF-referencelaboratoriet for TSE, bekræftede den 28. januar 2005, at der var påvist bovin spongiform encephalopati (BSE) hos en ged slagtet i Frankrig. Det var det første tilfælde af BSE hos små drøvtyggere, som lever under naturlige forhold.
            
         
               (3)
            
            
               Den tidligere Videnskabelige Styringskomité vedtog på sit møde den 4.-5. april 2002 en udtalelse om sikker sporing af materiale fra små drøvtyggere, hvis det skulle vise sig sandsynligt, at BSE forekommer hos små drøvtyggere. Ekspertpanelet for Biologiske Farer under Den Europæiske Fødevaresikkerhedsautoritet (EFSA) vedtog på sit møde den 26. november 2003 en erklæring, hvori det støttede Den Videnskabelige Styringskomités udtalelse med hensyn til sikkerheden ved produkter af små drøvtyggere i tilfælde af TSE. I en erklæring af 28. januar 2005 understregede EFSA's ekspertpanel også, at signifikansen af dette enkelte tilfælde af BSE-infektion hos en ged i Frankrig nu skal undersøges. Med henblik herpå er resultaterne af en øget overvågning af TSE hos geder yderst vigtige.
            
         
               (4)
            
            
               I overensstemmelse med ovennævnte udtalelser og erklæringer fra Den Videnskabelige Styringskomité og Den Europæiske Fødevaresikkerhedsautoritet bør overvågningen af geder udvides for at forbedre Fællesskabets udryddelsesprogrammer. Disse programmer højner også forbrugerbeskyttelsesniveauet, selv om sikker sporing af gedeprodukter allerede er sikret med de nuværende foranstaltninger, navnlig bestemmelserne om fjernelse af specificeret risikomateriale, i forordning (EF) nr. 999/2001.
            
         
               (5)
            
            
               Den udvidede overvågning bør derfor baseres på en henstilling fra EF-referencelaboratoriet for TSE om en statistisk gyldig undersøgelse, som gør det muligt af bestemme prævalensen af BSE hos geder så hurtigt som muligt og forbedre kendskabet til den geografiske fordeling og fordelingen inden for flokken. Den bør derfor gælde for alle medlemsstater med særlig fokus på de medlemsstater, der er berørt af BSE.
            
         
               (6)
            
            
               Forordning (EF) nr. 999/2001 bør derfor ændres i overensstemmelse hermed.
            
         
               (7)
            
            
               I betragtning af, hvor vigtigt det er at sikre det højest mulige forbrugerbeskyttelsesniveau og vurdere prævalensen af BSE hos geder, bør ændringerne i henhold til nærværende forordning træde i kraft med øjeblikkelig virkning.
            
         
               (8)
            
            
               Overvågningsprogrammet for geder bør revideres efter mindst 6 måneders effektiv overvågning, og når Den Europæiske Fødevaresikkerhedsautoritet har afgivet sin udtalelse om en kvantitativ vurdering af den resterende risiko, som gedekød og kødprodukter fremstillet heraf, frembyder.
            
         
               (9)
            
            
               De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Bilag III til forordning (EF) nr. 999/2001 ændres som angivet i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. februar 2005.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 147 af 31.5.2001, s. 1. Senest ændret ved Kommissionens forordning (EF) nr. 36/2005 (EUT L 10 af 13.1.2005, s. 9).
   
      BILAG
      Bilag III, kapitel A, del II, punkt 2 og 3, affattes således:
      
         »2.   Overvågning af får og geder, som slagtes til konsum
         
                     a)
                  
                  
                     Får
                     Medlemsstater, der har en population af moderfår og bedækkede gimmerlam på over 750 000 dyr, skal i overensstemmelse med prøveudtagningsreglerne i punkt 4 årligt udtage prøver af mindst 10 000 får, der slagtes til konsum (1).
                  
               
                     b)
                  
                  
                     Geder
                     Medlemsstaterne undersøger sunde, slagtede geder i overensstemmelse med prøveudtagningsreglerne i punkt 4 og minimumsantallet af stikprøver angivet i skema A.
                     Hvis det er vanskeligt for en medlemsstat at samle tilstrækkeligt mange sunde, slagtede geder til at nå op på det antal stikprøver, der er fastsat for den pågældende medlemsstat, kan medlemsstaten vælge at erstatte højst 50 % af minimumsantallet af stikprøver ved at undersøge døde geder, som er over 18 måneder gamle, i forholdet én til én, og som supplement til minimumsantallet af stikprøver, der er fastsat i punkt 3.
                     Skema A
                     
                                 Medlemsstat
                              
                              
                                 Mindste antal stikprøver af sunde, slagtede geder (2)
                                 
                              
                           
                                 Spanien
                              
                              
                                 125 500
                              
                           
                                 Frankrig
                              
                              
                                 93 000
                              
                           
                                 Italien
                              
                              
                                 60 000
                              
                           
                                 Grækenland
                              
                              
                                 20 000
                              
                           
                                 Cypern
                              
                              
                                 5 000
                              
                           
                                 Østrig
                              
                              
                                 5 000
                              
                           
                                 Andre medlemsstater
                              
                              
                                 alle
                              
                           
               3.   Overvågning af får og geder, som ikke slagtes til konsum
         Medlemsstaterne undersøger i overensstemmelse med prøveudtagningsreglerne i punkt 4 og minimumsantallet af stikprøver i skema B og skema C får og geder, der er døde eller er blevet slået ned, men som ikke:
         
                     —
                  
                  
                     er blevet slået ned i forbindelse med en sygdomsudryddelseskampagne, eller
                  
               
                     —
                  
                  
                     er blevet slagtet til konsum.
                  
               Skema B
         
                     Medlemsstatens population af moderfår og bedækkede gimmerlam
                  
                  
                     Mindste antal stikprøver af døde får (3)
                     
                  
               
                     > 750 000
                  
                  
                     10 000
                  
               
                     100 000-750 000
                  
                  
                     1 500
                  
               
                     40 000-100 000
                  
                  
                     500
                  
               
                     < 40 000
                  
                  
                     100
                  
               
            
         Skema C
         
                     Medlemsstatens population af geder, der har fået kid, og bedækkede geder
                  
                  
                     Mindste antal stikprøver af døde geder (4)
                     
                  
               
                     > 750 000
                  
                  
                     10 000
                  
               
                     250 000-750 000
                  
                  
                     3 000
                  
               
                     40 000-250 000
                  
                  
                     1 000
                  
               
                     < 40 000
                  
                  
                     100 % op til 200«
                  
               
      
         (1)  Minimumsantallet af stikprøver er beregnet for en prævalens blandt slagtede dyr på 0,03 % med en konfidens på 95 %.
      
         (2)  Minimumsantallet af stikprøver fastsættes under hensyntagen til antallet af sunde, slagtede geder og prævalensen af BSE i de enkelte medlemsstater. Det tilstræbes desuden at fastlægge opnåelige mål. Minimumsantallet af stikprøver over 60 000 giver mulighed for påvisning af en prævalens på 0,0017 % med en konfidens på 95 %.
      
         (3)  Minimumsantallet af stikprøver fastsættes under hensyntagen til størrelsen af fårepopulationen i de enkelte medlemsstater, dog således at der fastlægges opnåelige mål. Minimumsantallet af stikprøver af 10 000, 1 500, 500 og 100 dyr giver mulighed for påvisning af en prævalens på hhv. 0,03 %, 0,2 %, 0,6 % og 3 % med en konfidens på 95 %.
      
         (4)  Minimumsantallet af stikprøver fastsættes under hensyntagen til størrelsen af gedepopulationen i de enkelte medlemsstater, dog således at der fastlægges opnåelige mål. Minimumsantallet af stikprøver af 10 000, 3 000, 1 000 og 200 dyr giver mulighed for påvisning af en prævalens på hhv. 0,03 %, 0,1 %, 0,3 % og 1,5 % med en konfidens på 95 %.